258 tugi 19. aldar varð , er Tómas Zoéga fórst á leið til Reykja - víkur við ellefta mann 1862 . Meðal þeirra var norðanpóstur . Tómas Zoéga var í röð fremstu bænda á Skaga . Hann dó í blóma lífsins . Hálfbróðir hans var Geir Zoéga , kaupmaður og útgerðarmaður í Reykjavík . Dóttursonur Tómasar er Þor - valdur Ólafsson á Akranesi , og sonarsonur hans er Geir Zoéga , vegamálastjóri . Með Tómasi fórst Snæbjörn Jónsson frá Kjalvararstöðum , Kristjánssonar . Um þessar mundir var á Skaga maður að nafni Sigurður Lynge . Hann var talinn spakur að viti , söngmaður ágætur , og miklu betur að sér en þá var títt um óskólagengna menn . Hann skrautritaði grafskriftir , sem voru svo settar í ramma og geymdar sem minningar um hina látnu . Á vetrum fékkst Sigurður við barnakennslu . Hann var biblíufróður og trú - hneigður og glímdi mikið við útskýringar á Opinberunar - bókinni . Systir hans var Arnbjörg Jóhannesdóttir Lynge , síðari kona séra Jóhanns Tómassonar á Hesti . Þeirra son var séra Jóhannes Lynge , faðir Jakobs Smára . Það er Skipaskagi í hinum forna stíl , sem ég vil geta brugðið upp nokkurri mynd af , meðan fiskveiðar voru stund - aðar þar eingöngu á áraskipum og allt var óbreytt , eins og það hafði verið öld eftir öld . I lok 19. aldar fara róðraskipin að týna tölunni og sjómennirnir að leita á fiskiskúturnar , sem voru þá flestar í höndum Reykvíkinga . Þessir hræðilegu manndrápsbollar áttu sér þó ekki langan aldur , þótt þeir eigi langa sorgarsögu , sem snertir Akranes eigi lítið . Er saga sjómanna á Akranesi efni í langan þátt með öllum þeim sigr - um og töpum , sem þar skiptust á . Sjómennirnir , sem leggja lífið í sölurnar til að afla á drengilegastan hátt , eiga það skil - ið , að verka þeirra og framtaks sé getið í sögu þeirra héraða , sem þeir lifa og starfa fyrir . Meðan eingöngu voru stundaðar fiskveiðar á Skaga , en hvorki verzlun né iðnaður , var þar ekki eftir miklu að slægj - ast fyrir aðvífandi fólk . Byggðist Skaginn því lengi vel mest af því fólki , sem þar var fætt og upp alið . Þegar Skaginn